《效古十九首 其一》
明代·黄仲昭

握手与君别，万里从此辞。悠悠道路长，恻恻中心悲。

白日西山没，流水东海驰。东西各异势，会合良难期。

明月有时缺，思君长不绝。茫茫春雪深，道路没归辙。

驱驰力已疲，憔悴发已白。君心但自保，岂敢怨离别。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。